दुलाराय बर’ फरायसा आफादनि बारग’ गाहाइ नेहाथारी,  बिटिसिनि बारग’ मावफुंगिरि सोद्रोमा , बिपिएफनि गाहाइ नेहाथारी  आरो दासान्दै तामुलपुर बिधान सभा समष्टिनि एम एल ए इमानुवेल मोसाहारीआ फैगौ डिसेम्बर दानाव नैजिसो रोजा मावथिफारियाफोर  लोगोयाव लानानै भारत हादरनि मिरु राजखान्थि दोलो बिजेपियाव हाबगोन होननानै खौरां ओंखारनायनि उनाव बिटिसिजों लोगोसे आसामनि बर’फोरजों लोगोसे गुबुन हारिनि सुबुंफोरनि गेजेराव सुसु-सासा रायज्लायदों।    थांनाय 2003 मायथाइनिफ्राय 2011 माइथायसिम  बिपिएफ दोलोनि जानानै बिटिसिनि   सोलोंथाय बिफान, देहा बिफान, बिजाब बाख्रि  आरो दै बिफाननि मावफुंगिरि सोद्रोमा  जाबोनाय आरो 2011 मायथायनिफ्राय दासिम तामुलपुर  बिधान सभा समष्टिनिफ्राय एम एल ए    जाबोनाय इमानुवेल मोसाहारीया फैगौ दिसेम्बर दानाव नैजि रोजासो गावनि मावफारियाफोरखौ लानानै बिजेपि  दोलोआव हाबहैगोनखौ बिटिसिनि  दारांगाजुलि बियाबनि मादारबारि गामियाव जानाय बिजेपि   दोलोनि मोनसे  बिसायख’थि फोसावदिंनाय मेलाव बाहागो लानानै राइजो-राजाफोरनि सिगाङाव फोरमायना होयो ।  लोगोसे खौरांगिरिफोरनि मोनसे  सोंथियाव फोरमाय बावोदि  बिटिसिआव जेरैबादि खामानि मावनांगौमोन बिदि  मावनो हाबोयाखै ।